ประกาศสำนักงานคณะกรรมการกำกับหลักทรัพย์และตลาดหลักทรัพย์ ที่ สลธ. 35/2561 เรื่อง การให้ความเห็นชอบเป็นกรรมการหรือผู้บริหารของผู้ประกอบธุรกิจสินทรัพย์ดิจิทัล

ประกาศสำนักงานคณะกรรมการกำกับหลักทรัพย์และตลาดหลักทรัพย์
ที่ สลธ. ๓๕/๒๕๖๑
เรื่อง
การให้ความเห็นชอบเป็นกรรมการหรือผู้บริหาร
ของผู้ประกอบธุรกิจสินทรัพย์ดิจิทัล[๑]
 

อาศัยอำนาจตามความในมาตรา
๒๙ แห่งพระราชกำหนดการประกอบธุรกิจสินทรัพย์ดิจิทัล
พ.ศ. ๒๕๖๑ และข้อ ๑๑ แห่งประกาศคณะกรรมการกำกับหลักทรัพย์และตลาดหลักทรัพย์ ที่
กลธ. ๑๘/๒๕๖๑ เรื่อง การกำหนดลักษณะต้องห้ามของกรรมการและผู้บริหารของผู้ประกอบธุรกิจสินทรัพย์ดิจิทัล ลงวันที่ ๓ กรกฎาคม
พ.ศ. ๒๕๖๑ สำนักงาน ก.ล.ต. ออกประกาศไว้ ดังต่อไปนี้

ข้อ ๑ การยื่นคำขอรับความเห็นชอบเป็นกรรมการหรือผู้บริหารของผู้ประกอบธุรกิจสินทรัพย์ดิจิทัลให้เป็นไปตามแบบและวิธีการที่จัดไว้บนเว็บไซต์ของสำนักงาน
ก.ล.ต.

ข้อ ๒ สำนักงาน ก.ล.ต. จะพิจารณาให้ความเห็นชอบคำขอรับความเห็นชอบที่ยื่นตามข้อ
๑ เมื่อบุคคลดังกล่าวไม่มีลักษณะต้องห้ามตามหลักเกณฑ์ที่กำหนดไว้ในประกาศคณะกรรมการกำกับหลักทรัพย์และตลาดหลักทรัพย์ว่าด้วยการกาหนดลักษณะต้องห้ามของกรรมการและผู้บริหารของผู้ประกอบธุรกิจสินทรัพย์ดิจิทัล

ข้อ ๓ สำนักงาน ก.ล.ต. จะพิจารณาคำขอรับความเห็นชอบเป็นกรรมการหรือผู้บริหารของผู้ประกอบธุรกิจสินทรัพย์ดิจิทัลภายใน
๕ วันทำการนับแต่วันที่สำนักงานได้รับคำขอรับความเห็นชอบ พร้อมทั้งเอกสารหลักฐานประกอบคำขอที่ถูกต้องครบถ้วนตามคู่มือสำหรับประชาชน

ข้อ ๔ บุคคลใดประสงค์จะได้รับหลักฐานการได้รับความเห็นชอบเป็นหนังสือ
ให้ยื่นคำขอผ่านระบบที่จัดไว้สำหรับการดังกล่าวบนเว็บไซต์ของสำนักงาน ก.ล.ต.

ข้อ ๕ ประกาศนี้ให้ใช้บังคับตั้งแต่วันที่ ๒๐
กรกฎาคม พ.ศ. ๒๕๖๑ เป็นต้นไป


ประกาศ ณ วันที่ ๑๑ กรกฎาคม พ.ศ.
๒๕๖๑
รพี สุจริตกุล
เลขาธิการ
สำนักงานคณะกรรมการกำกับหลักทรัพย์และตลาดหลักทรัพย์












ปวันวิทย์/จัดทำ
๓ กันยายน
๒๕๖๑

[๑] ราชกิจจานุเบกษา
เล่ม ๑๓๕/ตอนพิเศษ ๑๗๓ ง/หน้า ๗/๑๙ กรกฎาคม ๒๕๖๑